เรื่องร้องเรียน (ต้นไม้,ห้องน้ำ,ถนน,ความสะอาด,ร้องเรียน,ท่อระบายน้ำ,สอบถาม) วันที่ 2023-04-28 12:13:37 — แขวงพระโขนง เขตคลองเตย กรุงเทพมหานคร
สืบเนื่องจากเรื่องที่เคยร้องเรียนไปแล้ว  หมายเลขเรื่อง 2023-HDTQK7   และ 2022-4L4QVA.  ที่อาคารพานิชที่ต่อเติมเป็นหอพัก และมีการทำท่อน้ำทิ้งจากในอาคารลงบนทางสาธารณะ  รวมกับร้านอาหารซึ่งเช่าชั้นล่างของหอพักดังกล่าว  มีการล้างผักล้างจานบนทางสาธารณะและเทน้ำทิ้ง จนมีเศษอาหารมาอุดตันปากท่อระบายหน้ำที่อยู่หน้าบ้านผมนั้น   เรื่องแรก รอทางฝ่ายโยธา สำนักงานเขตคลองเตยเข้าตรวจสอบยังไม่มีความคืบหน้า  เรื่องที่ 2 ถูกปิดงานไปแล้วนั้น

ปัจจุบันปัญหาที่ได้ร้องเรียนไปทั้ง 2 เรื่อง นอกจากจะยังไม่ได้รับการแก้ไข  กลับมีปัญหามากกว่าเดิม  กล่าวคือ

1. ทางสาธารณะบริเวณที่ซักล้างของร้านอาหาร (ซึ่งอยู่ข้างบ้านผม)เป็นคราบดำเหนียวจากการทำอาหาร  ถนนเปียกทั้งวัน   ดูสกปรกมาก  จนตอนนี้เริ่มมีหนู แมลงสาบซึ่งขึ้นมาจากท่อน้ำหน้าบ้าน และเกือบเข้าบ้านผมหลายครั่งแล้ว

2. ท่อน้ำทิ้งจากหอพัก ซึ่งเป็นน้ำเสียจากห้องน้ำในหอพัก  จากเดิมถูกปล่อยลงถนน   ปัจจุบันคาดว่าท่อคงอุดตันจากเศษสิ่งสกปรก  จนมีอาการไหลเอ่อล้นขึ้นมาจากริมอาคารข้างประตูหอพัก แลัวไหลลงทางสาธารณะเพื่อมาลงฝาท่อหน้าบ้านผม   ปัจจุบันสกปรกและเริ่มส่งกลิ่นไม่สะอาดแล้ว

ด้วยปัญหาดังกล่าว จึงอยากให้สำนักงานเขตเร่งเข้ามาดูแลโดยด่วน เพราะปัญหาร้านอาหารและเจ้าของหอพักนี้เริ่มรุกรามและคุกคามผู้อยู่อาศัยอื่นๆภายซอยนี้จนเกือบจะมีปากเสียงกันหลายครั้งแล้ว (ลองสอบถามจากเจ้าหน้าที่กทม.ที่ดูแลความสะอาดในบริเวณนี้ก็ได้)   ผมเองก็รู้สึกไม่สบายใจไม่อยากจะคุยกับเจ้าของหอแล้ว เพราะเจ้าของหออ้างเหตุที่สกปรกเพราะผมจอดรถหน้าบ้านจึงทำความสะอาดไม่ได้  ซึ่งไม่เกี่ยวกับต้นเหตุของปัญหานี้เลย ความจริงท่อน้ำทิ้งจากในอาคารไม่ควรจะทิ้งลงบนถนนตั้งแต่แรกแล้ว  ถึงผมจะจอดหรือไม่จอดรถ หน้าบ้านผมก็ไม่ควรจะสกปรกเพราะน้ำเสียแบบนี้  

ปัจจุบัน  ผมพยายามดูแลหน้าบ้านให้สวยงาม โดยการปลูกต้นไม้เพื่อส่งเสริมสิ่งแวดล้อมในชุมชนให้ดี  แต่ทั้งร้านอาหารและหอพัก นอกจากไม่ช่วยแล้ว ยังซ้ำเติมให้ซอยนี้สกปรกขึ้นทุกวัน

จึงเรียรมาเพื่อโปรดตรวจสอบโดยด่วน